# data[].attributes.attachment_link.readable_text
Resilienssi on psyykkinen ominaisuus, jota on toisilla on enemmän kuin toisilla. Jotkut selviävät monista vaikeista vastoinkäymisistä, joillekin pienimmätkin koettelemukset voivat olla liikaa.

Resilienssiin vaikuttavat eri tekijät lähtien kasvatuksesta ja biologisista ominaisuuksista. Olemme jo geneettisesti eri tavoin herkkiä ympäristön vaikutuksille. Lisäksi resilienssiä rakentavat yksilön omat kokemukset sekä lähipiiristä ja ympäristöstä kumpuavien myönteisten ja haitallisten tekijöiden vuorovaikutus.

Hyvä uutinen on se, että resilienssi ei ole kuitenkaan yksilön kiinteä ominaisuus, vaan se on taito, jota jokainen pystyy harjoittamaan.

Ihmisen resilienssi muovautuu koko eliniän ajan. Sitä voi vahvistaa myönteisellä toiminnalla, joka ylläpitää toimintakykyä ja tukee sopeutumista haastavissa olosuhteissa. Resilienssi kasvaa iän myötä, kun ihmiselle kehittyy taitoja, joiden avulla useimpia jatkuvasti toistuvia vastoinkäymisiä on helpompi käsitellä. Näitä ovat esimerkiksi ongelmanratkaisukyky, joustavuus, itsesäätelykyky ja optimismi.

Joskus resilienssiä voi löytyä myös pakon edessä. Vastoinkäymisissä tai elämän uusissa tilanteissa selviytyminen joillakin elämänaloilla voi onnistua paremmin kuin toisilla: läheisensä menettäneellä työssäkäynti voi sujua, mutta henkilö ei kykene ylläpitämään sosiaalisia suhteitaan.

Usein käänteentekevissä elämänvaiheissa jotkut vahvuudet nousevat selkeämmin esiin kuin toiset. Ne voivat olla myös taitoja, jotka eivät ole olleet havaittavissa aikaisemmin. Joku voi ymmärtää sosiaalisten suhteiden merkityksen ja toinen voi löytää järjestelykykynsä.

Omaa resilienssiä pystyy kehittämään. Itsestä huolehtiminen on tärkeä osa omien voimavarojen kasvattamista. Omaa resilienssiä voi tutkia muistelemalla omia vaikeita vaiheitaan.

Paras tapa on miettiä keinoja, joiden avulla on aikaisemmin selvinnyt vaikeuksista. Joskus on myös hyvä tutkia, että mitä sellaista, mikä on ollut haitallista aiemmin, on tehnyt.

Vaikka ikäviä kokemuksia ei toivo kenellekään, niiden kautta on mahdollista oppia monia tärkeitä asioita. Selviytymistarinoita kannattaa jakaa ja kuunnella. Omana vaikeana hetkenä muiden selviämistarinoista voi syntyä tunne, että kun muut selviävät, niin itsekin selviän.

Vaikeissa tilanteissa kannattaa panostaa myönteisiin tunteisiin, koska ne auttavat meitä toimimaan, avaamaan ajatuksia ja saamaan apua. Usko omaan selviytymiseen voi vahvistua myös auttamalla muita. Hyvä resilienssi suojaa meitä trauman vaikutuksilta, ja sen avulla voimme elää hyvää elämää vastoinkäymisistä huolimatta.

Seuraava: Käytännön ohjeita: Näin voit jaksaa

Takaisin Sairastuminen voi olla kriisi -pääsivulle

# data[].attributes.attachment_link.description
Resilienssi on psyykkinen ominaisuus, jota on toisilla on enemmän kuin toisilla. Jotkut selviävät monista vaikeista vastoinkäymisistä, joillekin pienimmätkin koettelemukset voivat olla liikaa. Resilienssiin vaikuttavat eri tekijät lähtien kasvatuksesta ja biologisista ominaisuuksista. Olemme jo geneettisesti eri tavoin herkkiä ympäristön vaikutuksille. Lisäksi resilienssiä rakentavat yksilön omat kokemukset sekä lähipiiristä ja ympäristöstä kumpuavien myönteisten ja haitallisten tekijöiden vuorovaikutus.

# data[].attributes.body
Valitettavasti vain englanniksi

# data[].attributes.attachment_link.readable_text
TEDxTurku: Kuinka selvitä vastoinkäymisistä

Imagine if you were hit by a plane.

Joulukuussa TEDxTurku -tapahtumassa pitämäni puhe on saatu jakoon myös YouTubeen. Klikkaa video auki alta ja jos haluat, voit toki jakaa sen myös eteenpäin!

Tiedän, että tarinani on varsin poikkeuksellinen. Se ei kuitenkaan ole syy, miksi siitä kerron, vaan kerron sen siksi, että minä olen aivan tavallinen. Useimmiten aliarvioimme kykymme selviytyä vastoinkäymisistä. Kuitenkin mielemme on uskomattoman joustava ja meissä kaikissa on paljon enemmän voimavaroja sisäänrakennettuna kuin uskommekaan.

Selviytymistarinoissa usein korostuu yksilön ominaisuudet ja itse selviytyjä nostetaan helposti jalustalle. Ulkopuolisen on tällöin helppo ajatella, että "kyllähän hän selviytyy tuollaisesta, koska on niin positiivinen tai sinnikäs." Tosiasiassa selviytymistarinoiden taustalla on monta vaihetta ja laaja tunteiden kirjo. Harva myöskään selviytyy yksin, vaan rinnalla on ollut tukijoita silloin, kun oma positiivisuus tai asenne ei riitä kannattelemaan. Me tarvitsemme toisiamme, mutta me tarvitsemme myös uskoa siihen, että voimme selvitä ja että elämällämme on yhä merkitys.

Minkälaisia ajatuksia puhe sinussa herätti?

# data[].attributes.attachment_link.title
TEDxTurku: Kuinka selvitä vastoinkäymisistä | GoodCo

# data[].attributes.attachment_link.description
Joulukuussa TEDxTurku -tapahtumassa pitämäni puhe on saatu jakoon myös YouTubeen. Klikkaa video auki alta ja jos haluat, voit toki jakaa sen myös eteenpäin! Tiedän, että tarinani on varsin poikkeuksellinen. Se ei kuitenkaan ole syy, miksi siitä kerron, vaan kerron sen siksi, että minä olen aivan tavallinen. Useimmiten aliarvioimme kykymme selviytyä vastoinkäymisistä.

# data[].attributes.attachment_link.description
Elämä on tasapainottelua sen välillä, mitä meidän täytyy tehdä ja mitä haluaisimme tehdä. Tässä harjoituksessa mietit tämänhetkisen elämäsi sisältöä.

# data[].attributes.attachment_link.description
Harjoituksen tarkoituksena on auttaa sinua elämään arvojesi mukaan.

# data[].attributes.attachment_link.readable_text
Kun Hellä Karinki lokakuussa valmistautui 103-vuotispäivänsä viettoon, hän kertoi Aamulehden toimittajalle haaveilevansa vielä Ruotsin-risteilystä, joita aiemmin tuli tehneeksi varsin usein. Haastattelu osui Lomalinjan väen silmiin, ja niinpä lomalinjalaiset päättivät yhdessä Tallink Siljan kanssa, että matkalle on sankarittaren päästävä.

Hellä Karinki sai kutsun Lomalinjan vuorokauden mittaiselle risteilylle, joka oli nimeltään Syntisen virsiristeily. Matkan aikana laulettiin porukalla kannesta kanteen pastori-kirjailija Jaakko Heinimäen kokoama kirja, jonka maalliset laulut koskettavat suomalaisia siinä missä parhaat virret.
Lue myös: Näin lukijat kommentoivat Hellän asennetta - "Kossua ja villejä naisia"
Elämä on tehty nautittavaksi

Laulavaisten matkustajien joukkoon liittyivät toviksi myös Hellä Karinki ja hänen nuorin sisarensa Sirkka Piiroinen, 84, mutta aivan koko lauluaikaa he eivät ennättäneet musiikin parissa viipyä. Olihan laivalla muutakin kiinnostavaa, ja Hellä Karinki tietää, miten elämästä nautitaan.

"On mukava nähdä
uusia ihmisiä
ja paikkoja."

- Minun pitkän ikäni salaisuusko? Se on viini ja villit miehet, Karinki täräyttää laivan lounaspöydässä silmät iloisesti vilkkuen ja viinilasia kauniisti lakatuilla kynsillään napauttaen.

Tyylikäs olemus kampauksineen, koruineen ja kaulahuiveineen paljastaa, että Hellä Karingilla riittää esteettistä silmää. Siitä kertoo myös työhistoria ompelijana.

Tampereen likan synnyinkoti oli Tahmelan kaupunginosassa, joka sijaitsee Pispalan ja Pyynikin välissä. Nykyinen koti on Iidesjärven tuntumassa Muotialassa, jonne hän miehensä kanssa rakensi talon 67 vuotta sitten.

Minäkö palvelutaloon? Hoo pee!

Hellä Karinki on elellyt talossaan leskenäkin jo kolmisenkymmentä vuotta, ja viihtyy edelleen erinomaisesti. Joku hyvää tarkoittava tuttu on jo ehdotellut hänelle palvelukotiin muuttamista, mutta sellaisiin puheisiin Karingilla on vastaus valmiina:

- Hoo pee!

Etelän lämmöstä Hellä Karinki on usein nauttinut Kanarian saarilla. Tänä jouluna hän kuitenkin suuntaa lähemmäs, Pärnun kylpyläkaupunkiin. Sukulaisporukassa matkalle lähdetään 22. joulukuuta ja palataan kotiin tapaninpäivänä.

Maailmalle Hellä Karinkia vetää vireä mieli ja kiinnostus uutta kohtaan.

- On mukava nähdä uusia ihmisiä ja paikkoja.
Lue myös: 77-vuotias Pentti hoitaa 103-vuotiasta isäänsä kotona

# data[].attributes.attachment_link.title
103-vuotias Hellä: "Salaisuuteni on viini ja villit miehet!"

# data[].attributes.attachment_link.description
Kun Hellä Karinki lokakuussa valmistautui 103-vuotispäivänsä viettoon, hän kertoi Aamulehden toimittajalle haaveilevansa vielä Ruotsin-risteilystä, joita aiemmin tuli tehneeksi varsin usein. Haastattelu osui Lomalinjan väen silmiin, ja niinpä lomalinjalaiset päättivät yhdessä Tallink Siljan kanssa, että matkalle on sankarittaren päästävä. Hellä Karinki sai kutsun Lomalinjan vuorokauden mittaiselle risteilylle, joka oli nimeltään Syntisen virsiristeily.